Républik Twitter inggih punika filem drama Indonésia ingkang dipunrilis wonten ing 16 Fèbruari 2012 ingkang dipunsutradarani Kuntz Agus sarta dipunparagani Laura Basuki saha Abimana Aryasatya.

Ingkang maragani 
 Laura Basuki minangka Dyah Hanum Farani (wartawan investigasi junior)
 Abimana Aryasatya minangka Sukmo Wiyogo
 Enzy Storia minangka Nadya Cahyadi
 Ben Kasyafani minangka Andre Rahardian
 Tio Pakusadewo minangka Kemal Pambudi
 Nina Tamam minangka Tante Nina
 Jennifer Arnelita minangka Rika
 Leroy Osmani minangka Arif Cahyadi
 Gary Iskak minangka Agra
 Otig Pakis minangka Kardi
 Edi Oglek minangka Belo Harahap

Ngendikan Sutradara 
Jejaring sosial, saha kados pundi manungsa ngéwahi pola komunikasi lumantar piranti Teknologi dados kawigatosan kang menarik. Twitter salah satunggaling piranti punika, saking piranti punika tiyang-tiyang pepanggihan, tumbuh, ngageng, ical saha ancur. Katresnan nemokaken jodohipun, pecundang ngehujat pecundang sanèsipun, selebriti miyos wonten ing sadinten saha manéka warna replika sosiyal ingkang wonten ing donya twitter inggih punika bekal kanggé ndamel filem punika.

Sinopsis 
"Sapunika, swanten rakyat punika swanten Twitter". Ukara punika dipunandharaken déning Kemal (Tio Pakusadewo), Konsultan Komunikasi, dhumateng Arif Cahyadi (Leroy Osman), pengusaha ingkang namanipun dados trending topic ing twitter. Kemal asil ndadosaken asma Arif misuwur ing donya maya kang ndhorong Arif majeng dados gubernur DKI Jakarta. Sukses Kemal punika jebul amargi kapiawaian nom-noman kang namanipun Sukmo (Abimana Aryasetya) ingkang pinter ngéwahi tetembungan ingkang cacahing 140 tembung.
Sukmo, mahasiswa semester pungkas ing Yogyakarta, wiwitipun dugi dhateng Jakarta kanggé ngejar komitmen katresnanipun saking wewarta ayu inggih punika Hanum (Laura Basuki), kalih tiyang punika sampun tepang lumantar twitter. Saking twitter, Hanum nantang Sukmo kanggé kapanggih ing Jakarta. Andre (Ben Kasyafani), réncang satunggal kos Sukmo ingkang asalipun saking Jakarta, ngenyèk rencananipun Sukmo. Wondéné Rika (Jennifer Arnelita), réncang pakaryan Hanum, ugi nasehati Hanum supados boten pitados kaliyan gayutan ingkang dipunwiwiti saking donya maya.
Sukmo dipunsuwun ngemunah akun twitter "tiyang-tiyang wigati", kanthi wekdal ingkang singkat Sukmo gadhah arta kang lumayan saéngga piyambakipun langkung percaya diri (pede) kanggé kepanggih kaliyan Hanum. Sasampunipun Hanum ningali Sukmo kanthi gagrag Jakarta, Hanum ical seleranipun. Sukmo langkung kuciwa malih rikala mangertosi Hanum ajeng mundhur dados wewarta, wiwit niyat ngejar komitmen katresnan, Sukmo gadhah tekad mbatalaken niyat Hanum kang ajeng mundhur dados wewarta. Piyambakipun gadhah warta ageng kanggé dipundadosaken liputan utami déning Hanum. Pawarta punika jebul ndamel Sukmo kedah madhep kaliyan ambisi Kemal, reputasi Arif Cahyadi, ngantos reréncanganipun kaliyan Nadya (Enzy Storia).
Dalaning tresna Sukmo angsal ujiyan kang awrat, anaging kanthi cara punika piyambakipun ngeraih mimpi, pangorbanan. Sesarengan Andre saha kekasihipun Nadya (Enzy Storia), Sukmo jejuang mujudaken ingkang asalipun maya, dados nyata.

Cathetan suku

Pranala njaba 
 Républik Twitter
 KapanLagi.com - 'REPUBLIK TWITTER', Dari Pulitik Sampai Cinta

Film berbasa Indonésia
Film drama Indonésia
Film Indonésia taun 2012